Søndag kort før klokken 16.30 skete der et alvorligt trafikuheld ved en rundkørsel på Frederikshavnsvej i Hjørring. En bil med et ældre ægtepar kørte ind i en bil med to voksne og to børn. De to voksne og spædbarnet blev dræbt ved ulykken, mens en 4-årige pige er blevet kørt til Universitetshospitalet i Aalborg. Det ældre ægtepar, der kørte ind i bilen med de fire personer, blev lettere kvæstet. Seks ambulancer og en lægehelikopter blev sendt til stedet. Frederikshavnsvej i Hjørring var spærret for al trafik, og det samme var motorvejsafkørslen Hjørring C.

Referat:
Endnu en alvorlig trafikulykke har ramt Nordjylland. Tre er dræbt og flere er kvæstede.